Yhdysvaltojen ja Kiinan kiista Taiwaninsalmella näyttää kiristyneen.

Viikko sitten kaksi Yhdysvaltojen laivaston sota-alusta, William P. Lawrence ja Stethem, seilasi Taiwaninsalmen läpi siitä huolimatta, että Kiina pitää aluetta omanaan ja vastustaa laivojen kulkua ankarasti. Tai pikemminkin juuri siksi.

Laivat ilmoittivat sijaintinsa julkisesti, ja tapauksen jälkeen Yhdysvallat totesi suoraan sen olevan kannanotto.